
Iepirkuma LVC 2026/69/KF ieinteresētajiem piegādātājiem
 
Par iepirkuma LVC 2026/69/KF nolikumu

1.jautājums
Iepazīstoties ar projekta dokumentāciju, secināms, ka, lai varētu sākt BK daļas būvniecību, ir jāveic apbraucamo ceļu izbūve un esošo kabeļlīniju demontāža (šiem darbiem nepieciešams līdz 2 mēnešiem). Orientējošais BK sadaļas būvdarbu veikšanas termiņš ir 8 mēneši, pēc BK daļas pabeigšanas nepieciešami vēl 2 mēneši CD daļas būvdarbiem. Norādām, ka mūsuprāt, esošais būvdarbu termiņš ir nepietiekams.
Lūdzam pagarināt būvdarbu termiņu par vismaz 60 dienām.

2.jautājums
	Nolikuma 3.1 punktā ir minēts, ka būvdarbu izpildes termiņš ir 300 kalendārās dienas. Šajā sakarībā gribam vērst uzmanību, ka noteiktais termiņš ir nepietiekams sekojošu iemeslu dēļ:
1. Lai uzsāktu būvdarbus pārvada būvniecības zonā, saskaņā ar izstrādāto būvprojektu, vispirms nepieciešams izbūvēt apjomīgus apbraucamos ceļus un pārcelt gaisvada līniju, kas kopumā var aizņemt aptuveni 2 mēnešus un aptuveni 1 mēnesi, lai demontētu izbūvētos ceļus un rekultivētu demontēto zonu.
2. Projekta dokumentācijas BK sadaļas 15.lpp izstrādātajā kalendārajā grafikā, pārvada būvniecību paredzēts veikt 8 mēnešos. Šādā termiņā būvniecību var veikt normālā būvniecības gada mēnešos (aprīlis-novembris). Cik noprotams Pasūtītājs ir paradzējis būvdarbus uzsākt rudenī (oktobris, novembris), kas jau palielinās pagaidu ceļu segumu izbūves termiņus dēļ meteoroloģiskajiem apstākļiem (nokrišņi, ārgaisa temperatūras) un pārvada būvniecību labākajā gadījumā varēs uzsākt ziemā (janvāris, februāris), kas meteoroloģisko apstākļu (sals, zemes sasalums, nokrišņi) dēļ būtiski ierobežos būvniecības procesus un palielinās būvniecības termiņus.
3. Projekta dokumentācijas “Specifikācijas” S5.35.Saspriegtais stiegrojums norādīts, ka tilta konstrukcijas drīkst uzsākt spriegot ne ātrāk kā 14 dienas pēc iebetonēšanas, kas nozīmē, pārvada būvniecības procesā iestāsies 2 nedēļu tehnologiskais pārtraukums un šajā laikā citus ar pārvadu saistītos būvdarbus nebūs iespējams veikt.
	Visu augstāk uzskaitīto apsvērumu dēļ, lūdzam noteikt samērīgu būvniecības termiņu 360 kalendārās dienas, kas ietvertu sevī meteoroloģiskos un tehnoloģiskos aspektus.
Atbilde uz 1.un 2.jautājumu
Skatīt iepirkuma LVC 2026/69/KF nolikuma grozījumus Nr.2, kas publicēti Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/557 pie iepirkuma LVC 2026/69/KF aktuālajiem dokumentiem.


3.jautājums
Iepazīstoties ar projekta dokumentāciju, secinājām, ka pozīcijā 3.2.1 Nesaistītu minerālmateriālu pamata nesošās kārtas būvniecība paredzēta dažādu stiprības klašu minerālmateriālu pielietošana.
Jautājums: Lūdzam precizēt iepirkuma dokumentāciju, sadalot minēto pozīciju atsevišķās pozīcijās atbilstoši attiecīgā autoceļa satiksmes intensitātei, jo pielietoto materiālu prasības atšķiras:
•	a/c A9 – AADTj,kravas > 500; AADTj,pievestā > 3500;
•	a/c P98 – AADTj,kravas 101–500; AADTj,pievestā 1501–3500.
Atbilde uz 3.jautājumu
Skatīt iepirkuma LVC 2026/69/KF nolikuma grozījumus Nr.2, kas publicēti Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/557 pie iepirkuma LVC 2026/69/KF aktuālajiem dokumentiem.

